Lydia frå Tyatira

Lydia frå Tyatira er ei kvinne i Det nye testamentet som var den fyrste kristne som blei omvend av apostelen Paulus, blir kalla den første europearen som omvende seg til kristendommen.Hahn, Scott (2002). The Acts of the Apostles Revised Standard Version (Second Catholic ed.). San Francisco, CA: Ignatius Press. Ho er sett på som ein helgen av fleire kristne trusretningar, og blir rekna som ein vernehelgen for fargarar og produsentar av tekstilfargar.

Lydia kan ha vore av gresk opphav. Ho var frå Tyatira, søraust for Pergamon, og budde i Filippi, der ho hadde ei vellukka verksemd som farga purpurtøy. Namnet «Lydia» kan visa til staden ho kom frå, sidan Tyatira låg i provinsen Lydia.

Ifølgje Apostelgjerningane viste ho gjestmilde til apostelen Paulus då han kom gjennom området:

Der var det ei kvinne frå Tyatira som heitte Lydia og handla med purpurtøy. Ho var ei av dei som dyrka Gud. Ho høyrde på oss, og Herren opna hjartet hennar så ho tok til seg det Paulus sa. Då ho og heile huslyden hennar var døypte, bad ho oss til seg og sa: «Så sant de held meg for ei kvinne som trur på Herren, så kom heim til meg og bli der.» Og ho overtala oss til det.

Etter at Paulus og Silas var blitt fengsla og piska for å ha skapt «uro i byen», drog dei til Lydia sin heim.

Fordi desse hendingane fann stad i område som no blir rekna som del av Europa, blir Lydia kalla den fyrste europeiske kristne konvertitten.

 Kjelder 

Denne artikkelen bygger på «Lydia från Thyatira» frå ,  den 27. november 2025.  

Kategori:Personar i det nye testamentet
Kategori:Kristne helgenar